《西洲曲》
明代·柳如是

清潮下西洲，粲云去江北。金井鸦雏啼，薇帐莺儿色。

夜半刻花水，遥见黄梅渡。渡时暗莫春，春梦播芳树。

树下樱桃花，红玉氍毹遮。花发郎不至，妾向阿甄家。

甄家近河阳，金缕芙蓉裳。芙蓉死芳色，叶老黄蜂碧。

蜂飞紫荚残，琥珀沉娇烟。忆郎郎不至，烂熳思愁弦。

一弦复一愁，望郎上层楼。楼高人断绝，却怨双鸾钩。

鸾钩白如水，叠柳相参差。相思千万里，撩乱鬣松枝。

鬣松共梧楸，历幕仍轻秋。秋风须缥缈，吹妾上西洲。

作者简介：柳如是（1618年～1664年），明末清初女诗人，本名杨爱，字如是，又称河东君，因读宋朝辛弃疾《贺新郎》中：“我见青山多妩媚，料青山见我应如是”，故自号如是。浙江嘉兴人。柳如是是明清易代之际的著名歌妓才女，幼即聪慧好学，但由于家贫，从小就被掠卖到吴江为婢，妙龄时坠入章台，改名为柳隐，在乱世风尘中往来于江浙金陵之间。留下的作品主要有《湖上草》、《戊寅草》与《尺牍》。